Салык системасы

Салык системасы — мамлекетке төлөнгөн салыктардын жыйындысы жана алардын түрлөрү; ошондой эле аны чогултуп пайдалануунун жолдору. Салык системасы негизинен салык органдарын, ошондой эле түз жана кыйыр салыктарды камтып;
1) салык субъекттерин (салык төлөөчүлөр); 

2) салык объекттерин; 

3) салык базасы; 

4) салык ставкасы; 

5) салык женилдиктери; 

6) салык төлөмү; 

7) салык жүгү жана башка салык системасын түзүүнүн негизги принциптери: 

1) салык ставкасын түзүүдө салык төлөөчүлөрдүн мүмкүнчүлүктөрүн эске алуу менен түшкөн кирешенин деңгээлине жараша иш жүзүнө ашыруу; 

2) ар бир түшкөн кирешеден бир жолу гана салык алуу менен чектелүү; 

3) салык төлөөгө милдеттүүлүк; 

4) салык формаларынын жөнөкөйлүгү жана ыңгайлуулугу; 

5) салык системасынын ийкемдүүлүгү жана анын шартка ылайык өзгөртүлүп турушу; 

6) салык системасын иреетке салууну тийиштүү мыйзамдар менен камсыздоо.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9
Категория:Терминдер жана түшүнүктөр